12. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. 253033 της 27/30 Ιουν. 1952 Περί υποβολής οικονομικών και στατιστικών στοιχείων των Ν.Π.Δ.Δ. και Οργανισμών Τοπικής Αυτοδιοικήσεως εις Γ.Δ.Δ.Λ. ΄Εχοντες υπ’ όψιν:1)την υπ’ αριθ. 1153/22.10.51 πράξιν του Υπουργικού Συμβουλίου «περί υποχρεώσεως απασών των Υπηρεσιών του Δημοσίου, Δήμων και Κοινοτήτων, Νομικών Προσώπων Δημοσίου Δικαίου κλπ. όπως παρέχωσιν αμελλητί και κατά τρόπον ακριβή και συγκεκριμένον τας από της παρά τω Υπουργείω Συντονισμού Υπηρεσίας Εθνικών Λογαριασμών, αιτουμένας πληροφορίας ή στοιχεία οικονομικής φύσεως, δια την κατάρτισιν των Εθνικών λογαριασμών κλπ.» και 2)τας διατάξεις του Α.Ν. 1538/1950 καθ’ ας αρμοδία δια την συγκέντρωσιν των απολογιστικών κλπ. στοιχείων πάντων των Ν.Π.Δ.Δ. καθίσταται η Γενική Διεύθυνσις Δημοσίου Λογιστικού (Διεύθυνσις VI), αποφασίζομεν: Από του νέου οικονομικού έτους 1952-53 τα υποβαλλόμενα μέχρι τούδε παρά των Νομικών Προσώπων Δημοσίου Δικαίου και Οργανισμών Τοπικής αυτοδιοικήσεως εις την παρά τω Υπουργείω Συντονισμού Υπηρεσίαν Εθνικών Λογαριασμών, οικονομικά και στατιστικά στοιχεία αυτών, εφεξής θα υποβάλλωνται ανελλειπώς ανά εξάμηνον δια τα δεδουλευμένα εκάστοτε διαχειριστικά εξάμηνα εις την αρμοδίαν δια την συγκέντρωσιν τούτων Γενικήν Διεύθυνσιν Δημοσίου Λογιστικού (Διεύθυνσιν VI Τμ. Γ΄). Σελ. 12,02 Η Γ.Δ.Δ.Λ. (Δ/νσις VI Τμήμα Γ΄) θέλει γνωρίζει εις την Υπηρεσίαν Εθνικών Λ/σμών του Υπουργείου Συντονισμού δια συγκεντρωτικών καταστάσεων τα ως ανωτέρω στοιχεία κατά εξάμηνον. 